
[bookmark: _Hlk231991831]U   I M E   R E P U B L I K E   H R V A T S K E

   P R E S U D A

[bookmark: _Hlk207869415]	Visoki prekršajni sud Republike Hrvatske u vijeću sastavljenom od sudaca Karmen Novak-Hrgović kao predsjednice vijeća, te Nediljka Bobana i Nade Horvatović, kao članova vijeća, uz sudjelovanje Mirne Prišlin u svojstvu sudske savjetnice kao zapisničarke, u prekršajnom postupku protiv okrivljenika Srđana Verića, zbog prekršaja iz članka 229. stavka 7. Zakona o sigurnosti prometa na cestama („Narodne novine“ broj: 67/2008, 48/2010, 74/2011, 80/2013, 158/2013, 92/2014, 64/2015, 108/2017, 70/2019, 42/2020, 85/2022, 114/2022, 133/2023, 145/2024), rješavajući o žalbi okrivljenika, podnesenoj po branitelju Zoranu Hlevnjaku, odvjetniku u Zagrebu protiv presude Općinskog suda u Bjelovaru, od 28. svibnja 2026., poslovni broj: Pp-3439/2025-9, na sjednici vijeća održanoj 11. kolovoza 2026.

          p r e s u d i o   j e

I 	 Odbija se žalba okrivljenika Srđana Verića kao neosnovana i potvrđuje pobijana prvostupanjska presuda. 
    
II 	Na temelju odredbe članka 139. stavka 3. u vezi članka 138. stavka 2. točke 3.c. Prekršajnog zakona okrivljenik je obvezan naknaditi troškove žalbenog postupka u paušalnom iznosu od 50 EUR (pedeset eura), u roku 60 od dana primitka ove presude.

                                                        Obrazloženje
	
1.	Uvodno citiranom prvostupanjskom presudom Općinskog suda u Bjelovaru, okrivljenik Srđan Verić proglašen je krivim da je, na način činjenično opisan u izreci počinio prekršaj iz članka 229. stavka 3. i 7. Zakona o sigurnosti prometa na cestama, te mu je izrečena novčana kazna uz primjenu instituta ublažavanja u iznosu od 300,00 eura, uz pogodnost plaćanja dvije trećine kazne u roku od 60 dana po primitku pravomoćne presude.

1.1.   Istom presudom okrivljenik je obvezan na plaćanje troškova prekršajnog postupka u paušalnom iznosu od 20,00 eura.

2.	Protiv prvostupanjske presude okrivljenik je pravodobno podnio žalbu, navodeći kako je student bez primanja, a navedeno vozilo je samo nominalno njegovo dok su stvarni vlasnici roditelji te predlaže smanjenje izrečene novčane kazne. 

3.	Žalba nije osnovana.

4.	Rješavajući predmet te ispitujući prvostupanjsku presudu sukladno odredbe članka 202. stavka 1. Prekršajnog zakona (NN 107/07., 39/13., 157/13., 110/15., 70/17., 118/18. i 114/22.) po službenoj dužnosti, vijeće Visokog prekršajnog suda Republike Hrvatske  je utvrdilo da pobijanom presudom nisu počinjene bitne povrede odredba prekršajnog postupka iz članka 195. stavka 1. točaka 6., 7., 9. i 10. tog Zakona, da nisu povrijeđene odredbe materijalnog prekršajnog prava na štetu okrivljenika te da u predmetu nije nastupila zastara prekršajnog progona.

5.	Razmatrajući odluku o kazni u pogledu žalbe okrivljenika ovaj sud smatra da je za počinjeni prekršaj izrečena kazna u zakonom propisanim granicama, te s obzirom na težinu djela i sve okolnosti konkretnog slučaja mjerodavne za vrstu i mjeru kazne, u smislu članka 36. Prekršajnog zakona, nije prestrogo odmjerena. To stoga jer je prvostupanjski sud u dovoljnoj mjeri vrednujući olakotne okolnosti, te naročito raniju nekažnjavanost,  te cijeneći vrstu i težinu učinjenog prekršaja,  već odmjerio kaznu uz primjenu instituta ublažavanja iz članka 37.Prekršajnog zakona, u značajnoj u znatnoj mjeri ispod posebnim zakonom propisane najniže mjere kazne smatrajući da će se u predmetnom slučaju i ublaženom kaznom postići svrha kažnjavanja i djelovati na buduće ponašanje okrivljenika, odnosno da će se postići svrha specijalne i generalne prevencije. Takvu ocjenu prihvaća i ovaj sud, dok žalitelj ne dokumentira nikakve nove naročito olakotne okolnosti koje bi učinile osnovanim daljnje ublažavanje kazne. 

6.	Troškovi žalbenog postupka temelje se na odredbi članka 138. st. 2. toč. 3.c Prekršajnog zakona, koji propisuje da troškovi prekršajnog postupka obuhvaćaju paušalni iznos troškova prekršajnog postupka Visokog prekršajnog suda Republike Hrvatske kada je donio odluku kojom je pravomoćno utvrđena prekršajna odgovornost okrivljene, ako je odlučivao o žalbi tužitelja i okrivljenika ili samo o žalbi okrivljenika. Stoga je paušalni iznos tog postupka odmjeren u okvirima određenim Rješenjem o određivanju paušalnog iznosa za troškove prekršajnog postupka (NN 18/13.), s obzirom na složenost i trajanje tog postupka.  

7.	Zbog navedenih razloga, na temelju odredbe članka 205. Prekršajnog zakona,  odlučeno je kao u izreci ove presude. 

U Zagrebu 11. kolovoza 2026.

Zapisničarka:                                                                       Predsjednica vijeća:  

Mirna Prišlin, v.r.            			                           Karmen Novak-Hrgović, v.r.

Presuda se dostavlja Općinskom  sudu u Bjelovaru u 4  otpravka za: spis,okrivljenika, ovlaštenog tužitelja, branitelja okr

    			                                  Za točnost otpravka - ovlašteni službenik
                                    			Upraviteljica zajedničke sudske pisarnice:

